R:   Introducir criterios d'adaptación d'extrancherismos de totz es alfabetos d'o mundo, a lo menos ta exotoponimia, ye una fayena difícil y que se prolargará en o tiempo. Segurament ista esmienda ye razonable, pero no contamos por agora con prous conoiximientos ta acceptar-la  ni ta refusar-la. Si bien l'alfabeto turco moderno, feito sobre l'alfabeto latino, nos puet servir d'achuda ta determinaus casos, a casuistica en luengas altaicas, semiticas u iranias (por meter-ne bells eixemplos) ye tan important y diversa que no podemos prener decisions chenerals, sino que s'habrán de fer planteyamientos por comunidatz lingüisticas. En tot caso, no se considera inapropiau l'uso de <kh> quan ixa grafía corresponda a una realidat cultural, siempre asociada a una pronuncia fricativa  velar ixorda: Chinguis Khan,  Kazakhstan , etc. Manimenos, ta nombres comuns (fueras de chentilicios, que han de tener correspondencia con a toponimia), por un regular o fonema fricativo velar ixordo s'ha de representar con o grafema <h>, a menos que se tracte d'onomastica d'orichen hispano que mantienga la grafía <j> u <g>.